## Odluka o primjeni odredaba zakona i drugih propisa iz nadležnosti Hrvatske narodne banke na banke u likvidaciji

### NN 151/2003 (24.9.2003.), Odluka o primjeni odredaba zakona i drugih propisa iz nadležnosti Hrvatske narodne banke na banke u likvidaciji

# HRVATSKA NARODNA BANKA

2186

Na temelju članka 25. i 39.
stavak 2. pod i) Zakona o Hrvat­skoj narodnoj banci (»Narodne novine«, br.
36/2001.), a u svezi s člankom 8. stavak 3. istog zakona, člankom 16. stavak 1.
Zakona o platnom prometu u zemlji (»Narodne novine«, br. 117/2001.) te člancima
147. stavak 2. i 155. stavak 2. Zakona o bankama (»Narodne novine«, br.
84/2002.), guverner Hrvatske narodne banke donosi

## ODLUKU

### O PRIMJENI ODREDABA ZAKONA I DRUGIH PROPISA IZ NADLEŽNOSTI HRVATSKE NARODNE BANKE NA BANKE U LIKVIDACIJI

I.
OPĆE ODREDBE

Članak
1.

Ovom
odlukom propisuje se način primjene odredaba Zakona o bankama i drugih zakona i
podzakonskih akata iz nadležnosti Hrvatske narodne banke na banke u
likvidaciji, odnosno uređuju obveze banke u likvidaciji, izuzeća banke u
likvidaciji od obveza i druga pitanja vezana za provedbu postupka likvidacije banke
koja proizlaze iz primjene propisa kojima se uređuje poslovanje banaka.

Članak
2.

Odredbe
ove odluke odnose se na redovnu i prisilnu likvidaciju banke, ako ovom odlukom
nije drukčije određeno.

II.
Obveze banke u likvidaciji

Članak
3.

Banka u
likvidaciji obvezna je pridržavati se odredaba zakona i pripadajućih im
podzakonskih akata kojima se regulira poslovanje banaka, ako ovom odlukom nije
drukčije određeno.

1. IzvjeŠĆivanje

Članak
4.

Banka u
likvidaciji obvezna je Hrvatskoj narodnoj banci dostavljati:

1.
nekonsolidirana mjesečna statistička izvješća (MI) u skladu s Odlukom o
statističkom izvješću za banke i Naputcima za popunjavanje statističkog izvješća
(»Narodne novine«, br. 57/1999., 72/1999., 3/2001. i 158/2002.). Ostala
statistička izvješća propisana navedenom odlukom banka u likvidaciji nije
obvezna dostavljati;

2.
izvješća o obračunu obvezne pričuve, osim izvješća koja se odnose na obračun
održavanja obvezene pričuve, na način i u rokovima propisanim Odlukom o
obveznoj pričuvi (»Narodne novine«, br. 46/2001., 77/2001., 87/2001., 100/2001.
i 137/2003.) i Uputom za provedbu odluke o obveznoj pričuvi (»Narodne novine«,
br. 77/2001. i 89/2001.).

2. Platni promet u zemlji

2.1.
Banka u postupku prisilne likvidacije

Članak 5.

Banka u postupku prisilne likvidacije ne može
provoditi plaćanja preko međubankovnih platnih sustava prije nego što
institucija nadležna za osiguranje uloga imenuje likvidatore i poduzme sve
radnje nužne za zaštitu prava vjerovnika banke u prisilnoj likvidaciji.

Iznimno od odredbe stavka 1. ovog članka, banka u
prisilnoj likvidaciji može provoditi plaćanja preko međubankovnih platnih
sustava ako postoji pisana suglasnost institucije nadležne za osiguranje uloga.

Članak 6.

Od dana stupanja na snagu odluke Hrvatske narodne
banke o pokretanju postupka prisilne likvidacije banke, banka u likvidaciji ne
može voditi transakcijske račune sudionika platnog prometa (građana i poslovnih
subjekata) i ne može za njih obavljati poslove platnog prometa.

Slijedom
zabrane iz stavka 1. ovog članka, banka u prisilnoj likvidaciji dužna je
zatvoriti sve transakcijske račune sudionika platnog prometa.

Poslovni subjekti čiji su transakcijski računi na
temelju ove odluke zatvoreni, dužni su bez odgađanja uskladiti svoje poslovanje
s odredbama Zakona o platnom prometu u zemlji.

Članak 7.

Hrvatska narodna banka dostavit će banci u prisilnoj
likvidaciji upute o operativnim postupcima vezanim za način i dinamiku
zatvaranja njezinih računa u Hrvatskoj narodnoj banci i među­bankovnim platnim
sustavima.

Članak 8.

Banka u prisilnoj likvidaciji može imati otvorene račune
u Hrvatskoj narodnoj banci najduže šest mjeseci.

Rok iz stavka 1. ovog članka počinje teći od dana
stupanja na snagu odluke Hrvatske narodne banke o pokretanju postupka prisilne
likvidacije banke.

2.2.
Banka u postupku redovne likvidacije

Članak 9.

Odredbe članaka 6. do 8. ove odluke na odgovarajući
se način primjenjuju i na banku u postupku redovne likvidacije.

Zabrana vođenja računa sudionika platnog prometa i
obav­ljanja za njih poslova platnog prometa te početak računanja roka do kojega
banka u redovnoj likvidaciji može imati otvorene račune u Hrvatskoj narodnoj
banci počinju teći od dana otvaranja postupka redovne likvidacije banke.

O danu otvaranja postupka redovne likvidacije banke,
a kojim danom prestaje važiti odobrenje za pružanje bankovnih usluga i
odobrenje za pružanje ostalih financijskih usluga banke, banka u redovnoj
likvidaciji dužna je bez odgađanja obavijestiti Hrvatsku narodnu banku.

3. Platni promet s inozemstvom

3.1.
Banka u postupku prisilne likvidacije

Članak 10.

Banka u postupku prisilne likvidacije ne može
provoditi plaćanja preko svojih računa otvorenih kod banaka u zemlji i
inozemstvu prije nego što institucija nadležna za osiguranje uloga imenuje
likvidatore i poduzme sve radnje nužne za zaštitu prava vjerovnika banke u
prisilnoj likvidaciji.

Iznimno od odredbe stavka 1. ovog članka, banka u
prisilnoj likvidaciji može provoditi plaćanja preko svojih računa otvorenih kod
banaka u zemlji i inozemstvu ako postoji pisana suglasnost institucije nadležne
za osiguranje uloga.

Članak 11.

Banka u postupku prisilne likvidacije ne može
obavljati platni promet s inozemstvom niti sklapati kreditne poslove s
inozemstvom.

Najduže u roku od šest mjeseci od dana stupanja na
snagu odluke Hrvatske narodne banke o pokretanju postupka prisilne likvidacije,
banka u prisilnoj likvidaciji obvezna je zatvoriti devizne račune rezidenata te
devizne i kunske račune nerezidenata.

Članak 12.

Što se smatra deviznim računom rezidenta regulirano
je Odlukom o postupku otvaranja i vođenja deviznih računa i deviznih štednih
uloga rezidenata u banci (»Narodne novine«, br. 111/2003.), a što su računi
nerezidenata regulirano je Odlukom o uvjetima i načinu otvaranja i vođenja računa
nerezidenata u banci (»Narodne novine«, br. 111/2003.).

3.2.
Banka u postupku redovne likvidacije

Članak 13.

Odredbe članaka 11. i 12. ove odluke na odgovarajući
se način primjenjuju i na banku u postupku redovne likvidacije.

Rok iz članka 11. ove odluke počinje teći od dana
otvaranja postupka redovne likvidacije banke.

4. Izdvajanje obvezne priČuve

Članak 14.

Banka u likvidaciji dužna je izdvajati dio obvezne
pričuve u visini minimalnog postotka izdvajanja propisanog Odlukom o obveznoj
pričuvi.

5. Ostale obveze

Članak 15.

Banka u likvidaciji obvezna je u najkraćem mogućem
roku:

– putem sredstava javnog priopćavanja i na drugi uočljiv
i upozoravajući način (na ulazu u zgradu sjedišta i u druge poslov­ne prostore
banke u likvidaciji kao što su poslovnice, šalteri i dr., na izvodima o stanju
i prometu računa i sl.), istaknuti obavijest o otvaranju redovnoga
likvidacijskog postupka banke, odnosno obavijest o oduzimanju odobrenje za rad,
odobrenja za pružanje ostalih financijskih usluga i o pokrenutom postupku prisilne
likvidacije banke, kao i o zabrani sklapanja, započinjanja obavljanja ili
obavljanja novih poslova vezanih za pružanje bankovnih i ostalih financijskih
usluga;

– o odluci banke o prestanku banke ili prestanku pružanja
bankovnih usluga te s tim u vezi pokretanju postupka redovne likvidacije banke,
odnosno o oduzimanju odobrenja za rad, oduzimanju odobrenja za obavljanje
ostalih financijskih usluga i pokretanju postupka prisilne likvidacije banke,
obavijestiti svoje korespondente i kontokorente, druge banke i financijske
institucije te Hrvatski zavod za mirovinsko osiguranje, ako obavlja isplatu
mirovina.

III.
IzuzeĆa banke u likvidaciji od obveza

Članak 16.

Banka u likvidaciji nije obvezna:

1. dostavljati Hrvatskoj narodnoj banci nadzorna
izvješća i izvješća o adekvatnosti kapitala, kao ni izvješća o činjenicama i
okolnostima iz članka 132. Zakona o bankama;

2. dostavljati Hrvatskoj narodnoj izvješća u skladu s
Odlu­kom o načinu i rokovima dostavljanja podataka o prometu na tržištu stranih
sredstava plaćanja (»Narodne novine«, br. 111/2003.);

3.
dostavljati Hrvatskoj narodnoj banci izvješća u skladu s Odlukom o načinu i
rokovima dostavljanja izvješća o stanju odre­đenih kratkoročnih potraživanja i
obveza u stranim sredstvima plaćanja (»Narodne novine«, br. 111/2003.);

4. dostavljati Hrvatskoj narodnoj banci izvješća u
skladu s Odlukom o minimalno potrebnim deviznim potraživanjima (»Narodne
novine«, br. 10/2003., 54/2003.);

5. dostavljati Hrvatskoj narodnoj banci izvješća u
skladu s Odlukom o ograničavanju izloženosti banaka valutnom riziku (»Narodne
novine«, br. 17/2003.).

IV.
Ostale odredbe

Članak 17.

Institucija nadležna za osiguranje uloga, na zahtjev
Hrvatske narodne banke, obvezna je dostaviti izvješće o tijeku postupka
prisilne likvidacije.

Likvidatori banke u redovnoj likvidaciji obvezni su šesto­mjesečno,
računajući od dana otvaranja likvidacijskog postupka, odnosno na zahtjev
Hrvatske narodne banke, dostavljati Hrvat­skoj narodnoj banci izvješća o tijeku
postupka redovne likvidacije banke.

Članak 18.

Prije podmirenja obveza prema vjerovnicima, banka u
likvidaciji ne smije isplaćivati:

1. tražbine dioničara i bivših članova uprave i
nadzornog odbora, po bilo kojoj osnovi;

2. tražbine po osnovi hibridnih i podređenih
instrumenata ugovorenih prema propisima o izračunavanju kapitala i adekvatnosti
kapitala banaka.

Odredbe stavka 1. ovog članka ne odnose se na ostale
tražbine dioničara koji imaju manje od 3 posto udjela u temeljnom kapitalu
banke u likvidaciji.

Pod ostalim tražbinama iz stavka 2. ovog članka
smatraju se, za potrebe ove odluke, tražbine dioničara banke u likvidaciji koje
ne proizlaze iz njihovog položaja dioničara.

Članak 19.

Na postupak likvidacije banke, osim Zakona o bankama
i Zakona o trgovačkim društvima (»Narodne novine«, br. 111/1993., 34/1999.,
52/2000. i 118/2003.), primjenjuju se i odredbe Zakona o sudskom registru
(»Narodne novine«, br. 1/1995., 57/1996. i 45/1999.).

V. Prijelazne i zavrŠne odredbe

Članak 20.

Ova odluka stupa na snagu danom objave u »Narodnim
novinama« i primjenjuje se na banke u postupku likvidacije pokrenute prema
odredbama Zakona o bankama (»Narodne novine«, br. 84/2002.).

O. br. 285-020/09-03/ŽR
Zagreb, 22. rujna 2003.

Guverner
Hrvatske narodne banke
**dr. sc. Željko Rohatinski,** v. r.

Odluka, NN 151/2003-2186